**MIDTERM EXAM БАҒДАРЛАМАСЫ**

**Пән: TMOSP 5301 Әлеуметтік педагогиканың теориялық-әдіснамалық негіздері**

**1 курс, қазақ бөлімі,( семестр күзгі ) 3 кредит**

**Мамандық: 6М012300 - «Гуманды педагогика және өзін-өзі тану»**

**Пән бойынша Midterm Exam 8-ші аптада жүргізіледі. Емтихан формасы «Ойталқы» («Thinking» exam)**

**Өткізу түрі:** **эссе жазу**

**Емтихан «Ойталқы» («Thinking» exam)**

Емтиханның бұл түрі бойынша магистрант нақты бір мәселеге құрылған ауқымды мәтінді талдап, өз ойын тұжырымдайды. Мәтінді магистранттар оқытушы ұсынған мәселеге байланысты өздері іздестіреді.Магистрантқа екі сағат уақыт аралығында көлемді эссе жазу тапсырылады. Емтиханға берілген уақыттың бірінші сағаты магистранттың ойлануына, эссенің тақырыбын анықтауына және мазмұндық – құрылымдық жүйесін нақтылауға жұмсалады. Ал кейінгі бір сағаты эссе жазуға беріледі.

Емтиханның бұл түрі оқу курсының әртүрлі жүйелік элементтерін қамти отырып, білімденушілердің «ойлау» және аналитикалық қабілеттіліктерінің шыңдалуына ықпал етеді.Шетелдік жоғары оқу орындарында эссе жазу емтиханның дәстүрлі (Essays in exams) түрі болып табылады. Мұнда мынадай мәселе белгіленеді:емтиханның бұл түрі магистранттардың ойлануына қаншалықты бағытталғандығын бақылауға мүмкіндік береді. Емтиханның **«Critical Thinking exam»** сияқты түрінің қолданылуы да осыған байланысты деп саналады.

**Ұсынылатын тақырыптар: (таңдау ерікті)**

1. Әлеуметтік педагогиканың әдіснамасы: әдіснамалық негіздері; тарихы.
2. Әлеуметтік педагогиканың ғылыми-зерттеу әдістері
3. Әлеуметтік педагогиканың әдістері: ғылыми-зерттеушілік және ғылыми-қайта құрушылық
4. Әлеуметтік–педагогикалық әрекеттегі «әдістеме» ұғымы : анықтау тұғырлары.
5. Әлеуметтік педагогика- әлеуметтік ғылым және қазіргі заманғы әлеуметтік практикалық қызмет саласы ретінде .
6. Әлеуметтік педагогиканың әдіснамасы: мағынасы, құрылымы және қызметтері.
7. Біртұтас педагогикалық үдерістегі әлеуметтік-педагогикалық әрекет және әлеуметтік-педагогикалық кеңес түрлері.
8. Шетелдердегі әлеуметтік – педагогикалық идеялардың негізгі бағыттары (60 – 90 жыл) ғылыми- теориялық талдау .
9. Әлеуметтік–педагогикалық әрекеттегі «әдістеме» түсінігінің мағынасы: «әдістеме» түсінігін анықтау тұғырлары.

**Емтиханды тапсыруға қойылатын талаптар:**

***ЭССЕ*** *(фр. « essay » - попытка, проба, очерк) -* очерк, шығарма, белгілі бір тақырыптарға ой толғау. Рефератпен салыстырғанда, эссе автордың өзіндік ойларының жиынтығы болып табылады. Бұл философиялық, тарихи-биографиялық, публицистикалық, әдеби-сыни, ғылыми-көпшілік немесе беллетристикалық (көркем шығармалық) сипаттағы жаңа сөз. Барлық аргументтер, идеялар, анықтамалар егер магистранттың өзінікі болмаса, оларға сілтеме жасалуы керек. Эсседе пайдаланған дерек көздер, дәйектемелер көрсетілуі керек, көлемі 3-5 бет. Эссе жанры шығармашылық еркіндікті қажет етеді, ол кез-келген стилде жазылады, бұл оқыған, естіген, көрген мәліметтер, құбылыстар, пікірлер, заттар туралы өзіндік ойталқы. Эсседе автор тұлғасы, оның ойы, сезімі, дүниеге көзқарасы көрініс беруі тиіс. Эссе арқылы оқытушы олардың ойлау деңгейі мен оқу барысында қалай жұмыс жасағандығын бағалайды.

***Эссенің құрылымы***

*І. Кіріспе бөлім.*

Магистрант проблеманы, идеяны, қарастыратын мәселені анықтайды, эссе жазудағы мақсатын түсіндіреді.

*ІІ. Негізгі бөлім.*

Тақырыптың мазмұнын, мәнін ашады. Мұнда түрлі ойлар, деректемелер, сілтемелер, сандық мәліметтер, формулалар, кестелер,сызбалар т.б қолданылады.

*ІІІ.Қорытынды бөлім.*

Магистрант тақырыпқа байланысты өзінің жеке ойын, көзқарасын, пікірін жазады.Қарастырылып отырған мәселеге өзінің эмоциялық, этикалық қатынасын білдіреді.Мәселенің шешілу жолдарын ұсынады.Өзінің жұмысына баға береді. Тақырыпты аша алды ма, әлде аша алмады ма соны ашық жазады. Соңында пайдаланған әдебиеттерді көрсетеді.

**Магистранттардың жұмысы оқу мақсаттарына сәйкес және бақылау түрінде Блум таксономиясының мына оқу нәтижелері бойынша тексеріледі:**

|  |  |  |  |
| --- | --- | --- | --- |
|  | | |  |
| **Емтихан түрі** | **Қолдану** | **Талдау** |
| ***«ОЙТАЛҚЫ» («THINKING» EXAM)*** | * **Тақырыпқа қажетті оқу материалдарын дұрыс қолдана алуы;** * **Логикалық тұрғыдан аргументтерді келтіре алу қабілетінің болуы;** * **Шығармашылық стилде материалға шолу жасай алуы;** * **Түсінікті және нақты бейнелеп жаза алу сауаттылығы;** * **Жұмысты ұқыпты рәсімдеу,оның түйіндемесін, сілтемесін, библиографиясын құра алу қабілеттілігінің болуы керек.** | * **Мәселе бойынша айтылған тұжырымдарды мәтін ізімен талдай алуы; Мәтін мазмұнын бағалау және оған сын тұрғысынан қарай білу қабілеттілігінің болуы;** * **Мәтінде қарастырылатын мәселенің кеңдігі мен тереңдігін түсініп, талдай алуы;** * **Эсседе жазған ой-пікірлерін қарастырылатын мәселеге байланысты талдап, түсіндіре білуі тиіс.** |
|  |  |  |

**Әдебиеттер**

1. Мардахаев Л.В**.** Методология социальной педагогики //Педагогическое образование и наука.- 2011.-№ 1. –С. 4-14.
2. Әлқожаева Н.С. Әлеуметтік педагогика: оқу құралы - Алматы : Қазақ университеті, 2011. - 140 с.
3. Таубаева Ш.Т. Педагогика әдіснамасы. Оқу құралы.-Алматы:Қарасай,2013.-432б .
4. Загвязинский В.И., Атаханов Р. Методология и методы психолого-педагогического исследования: Учебное пособие для студентов высших педагогических учебных заведений. - М.: Изд. Центр "Академия", 2001. - 208 с.
5. Мынбаева А.К. История, теория и технология научной деятельности высшей школы: Монография. - Алматы, 2010.-257 с.
6. Новиков A.M. Методология образования.Издание второе –М.:«Эгвес», 2006.- 488 с.
7. Магистранттардың өздері іздеп тапқан әдебиеттер

**Баға қою критерийлері**

|  |  |
| --- | --- |
| Балл | Тапсырма, жауап мазмұны |
| 90-100 балл (өте жақсы) | Эссе жоғары деңгейде жазылған. Магистрант тақырыпқа байланысты өзінің жеке ойын, көзқарасын, пікірін тұжырымдап, талдаған. Қарастырылып отырған мәселеге өзінің эмоциялық, этикалық қатынасын білдіре алған. Мәселенің шешілу жолдарын ұсынған. |
| 75-89 (жақсы) | Эссе тақырыпқа сай жазылған. Мазмұнында кейбір ашылмай қалған аспектілер бар. Практикалық ерекшеліктері толық сипатталмаған. Эссе мазмұны материалды 75% меңгергендігін білдіреді. |
| 50-74 (қанағаттанарлық) | Жұмыс орындалған, бірақ мазмұны толық ашылмаған. Практикалық ерекшеліктері сипатталмаған. |
| 0-49 (қанағаттанарлықсыз) | Жұмыс мүлде орындалмаған немесе 50% орындалған. |